Biro Tatanegara

Biro Tatanegara (BTN) telah Di bubarkan pada 2018 apabila kabinet di bawah kerajaan baru iaitu Pakatan Harapan merasakan bahawasanya BTN tidak lagi relevan dalam arus perdana negara. Sebelum dibubarkan, BTN adalah sebuah agensi kerajaan Malaysia di Jabatan Perdana Menteri. Ia ditubuhkan pada tahun 1974 sebagai Unit Penyelidikan Belia di bawah Kementerian Belia, tetapi telah dinamakan semula dan dipindahkan pada tahun 1981. Objektif BTN yang dinyatakan adalah untuk memupuk semangat patriotisme dan komitmen untuk keunggulan di kalangan rakyat Malaysia, dan melatih para pemimpin dan masa depan pemimpin untuk menyokong usaha pembangunan negara. Program BTN adalah kontroversi, dan banyak menuduh mereka mempromosikan ketuanan Melayu secara jelas dan Barisan Nasional. Pada 25 November 2009, kerajaan negeri Selangor mengeluarkan larangan melarang penjawat awam negeri, pekerja anak syarikat negeri, dan pelajar di institusi milik negara menghadiri kursus BTN. Pada 2 Disember 2009, kerajaan negeri Pulau Pinang mengikutinya dan mengharamkan semua penjawat awam dari menghadiri kursus kontroversi.

Penubuhan

Biro Tatanegara (BTN) merupakan sebuah organisasi kerajaan yang ditubuhkan pada tahun 1974 di bawah Program Belia dan dikenali sebagai Unit Penyelidikan Belia, Kementerian Kebudayaan, Belia dan Sukan. Pada peringkat awal penubuhannya, pejabat jabatan ini terletak di Wisma Keramat, Kuala Lumpur.
Pada Oktober 1981, Unit Penyelidikan Belia ini telah diletakkan terus di bawah Jabatan Perdana Menteri (JPM) selaras dengan penstrukturan semula jabatan ini. Ibu Pejabat Unit Penyelidikan Belia, Jabatan Perdana Menteri ini kemudiannya dipindahkan ke Jalan Kelantan, Kuala Lumpur.
Pada Jun 1982, unit ini telah ditukar nama kepada Biro Tatanegara, Jabatan Perdana Menteri. Tiga cawangan BTN telah diwujudkan merangkumi cawangan zon utara, selatan dan timur. Seterusnya pada tahun 1983, BTN telah dipindahkan ke bangunan JKR 742, Jalan Bellamy, Kuala Lumpur. Mulai tahun 1987, BTN cawangan negeri telah diwujudkan. Sehingga kini BTN mempunyai empat belas (14) buah cawangan negeri dan tujuh belas (17) buah Kem Bina Negara serta sebuah akademi iaitu Akademi Kenegaraan.
Pada tahun 1992, Jawatankuasa Penyelaras Latihan Sikap yang dipengerusikan oleh Timbalan Perdana Menteri telah memutuskan BTN melaksanakan Program Bina Negara yang melibatkan penganjuran kursus, seminar dan aktiviti yang bercirikan latihan perubahan sikap. Program Bina Negara telah dilancarkan oleh YAB Perdana Menteri serentak dengan Kursus Bina Negara Perdana 1 yang diadakan pada 1 hingga 4 Januari 1992.
Pada 6 September 1999, Ibu Pejabat BTN telah berpindah ke Aras 1, Blok B3, Kompleks Jabatan Perdana Menteri, Pusat Pentadbiran Kerajaan Persekutuan, Putrajaya sehingga sekarang.

Fungsi

Pada tahun 1980-an fungsi Biro Tatanegara (BTN) ketika itu ialah melaksanakan program-program cinta yang menanamkan unsur-unsur kecintaan dan patriotisme dikalangan belia dan pelajar serta masyarakat Malaysia bagi memastikan ianya selaras dengan kehendak dan aspirasi negara.
Pada tahun 1981, selaras dengan keputusan Kerajaan, fungsi BTN telah diperluaskan untuk memupuk semangat patriotisme dan cintakan negara di kalangan semua lapisan masyarakat termasuk belia, pelajar, kakitangan kerajaan dan sektor swasta.
BTN bergerak seiring dengan aspirasi kerajaan dalam memastikan dasar-dasar kerajaan disampaikan dengan tepat dan jelas menerusi pelabagai program yang dianjurkan. Selain itu, ianya merupakan sebahagian daripada agenda nasional dalam memastikan sosio ekonomi yang seimbang antara semua kaum. Ianya juga selari dengan matlamat Dasar Ekonomi Baru (DEB) iaitu membenteras kemiskinan tanpa mengira kaum dan merapatkan jurang ekonomi antara kaum di Malaysia. Kerajaan amat sedar bahawa perbezaan taraf ekonomi dan sosial antara kaum di Malaysia adalah penyebab utama berlakunya peristiwa berdarah 13 Mei 1969.
Seterusnya pada November 1986, aktiviti BTN diperjelas dan diperkembangkan kepada melatih pemimpin dan bakal pemimpin supaya mereka mampu memahami dan mendukung usaha-usaha pembangunan dalam beberapa bidang seperti agama, sosial, politik, ekonomi dan pendidikan.
Pada tahun 1992, Jawatankuasa Penyelaras Latihan yang dipengerusikan oleh Timbalan Perdana Menteri telah memutuskan BTN melaksanakan Program Bina Negara yang melibatkan penganjuran kursus, seminar dan aktiviti yang bercirikan latihan perubahan sikap. Program Bina Negara telah dilancarkan oleh YAB Perdana Menteri serentak dengan Kursus Bina Negara 1 yang diadakan pada 1 hingga 4 Januari 1992.

Pemansuhan

Walaubagaimanapun, Biro Tatanegara telah dimansuhkan serta-merta berkuatkuasa 13 Ogos 2018, berikutan pengumuman Menteri Belia dan Sukan, Syed Saddiq Syed Abdul Rahman melalui persetujuan mesyuarat kabinet Malaysia. Selain Biro Tatanegara, Program Latihan Khidmat Negara (PLKN) juga turut dimansuhkan. 
Sebab pemansuhan adalah kerana kerajaan Pakatan Harapan mendapati agensi kerajaan ini telah disalah guna bagi tujuan indoktrinasi fahaman tertentu pada zaman pemerintahan Barisan Nasional.

Misi

Penyampaian program kecemerlangan patriotism melalui pendidikan, latihan, kesedaran & perkongsian strategik

Visi

Peneraju Patriotisme Negara

Semangat Kenegaraan

Penyertaan dalam Kursus BTN adalah wajib untuk semua pelajar yang mendapat biasiswa kerajaan untuk melanjutkan pelajaran ke luar negeri. Tujuan kursus tersebut adalah untuk menyemai semangat kenegaraan di kalangan pelajar tersebut agar terus bersikap patriotik ketika di luar negeri. Ianya adalah memastikan bahawa setiap pelajar mempunyai jati diri yang kukuh serta menanamkan keazaman untuk menyumbangkan sesuatu kepada negara apabila pulang ke negara.
BTN tidak pernah menyebarkan ideologi perkauman dengan membezajkan antara sesuatu kaum dengan kaum yang lain. BTN hanya ditugaskan menyampaikan maklumat berasaskan fakta sejarah dan tidak menyentuh sentimen perkauman secara sempit.Tidak timbul langsung soal memperkecil dan memburukkan kaum bukan Melayu kerana perkara yang disampaikan berkaitan dengan Perlembagaan Persekutuan.